Militan politik Jean Louis vilfranche retounen nan depo.
Aprè kèk minit douvan komisè gouvènman Remon Bèjo, prizonye politik Jean Louis Vilfranche retounen nan prizon sivil Okay la pou yon lòt jou anplis. Komisè Bèjo, mande pou prizonye a bay lòt gaz lakrimojèn ki nan men li yo si m kwè pawòl prizonye a.
Gwo Ba deja sou 3 zyèm jou arestasyon ilegal li sou akizasyon li twouble lòd piblik.
Louis Jean se te yonn nan oganizatè ki te lanse manifestasyon 2 oktòb 2017 pase a nan komin okay kont bidjè kriminèl 2017- 2018 Moyiz/ Lafontan, depite ak senatè rèstavèk kwoke nan tèt gwo popilasyon an.
Lapolis nan simaye gaz lakrimojèn tribò babò jounen 2 oktòb sa a lakòz gaz lakrimojèn tonbe nan kèk lekòl kote anpil elèv te endispoze al kouche tout lonjè nan kabann plizyè sant sante nan vil la.
Viktim lan te jwenn arestasyon l madi 24 oktòb pase a lè l te sot chache pitit lekòl. Sou lòd otorite enjis nan sistèm jistis jiridiksyon okay la pran wout prizon sivil la menm jou a sou mo komisè Remon Bèjo.
Jiske la sanble Savann Fache chita sou blok glas li pandan represyon yo ap kontinye rive yon fason pou touye revandikayon sitwayen k ap mande pou gen kouran, lojman, swen sante, lekòl kalite ak pou administrasyon an fè bak sou bidjè kriminèl ki ap aplike sou mas yo.
Max-Imbert Marcelin